[image: ]
Centrul de Proiecte al Municipiului Timișoara
Str. Vasile Alecsandri, nr. 1, SAD 7, CIF 44202834
centruldeproiecte@primariatm.ro





IES-GEN Nr. 29 / 23.07.2021


Raport de specialitate 
privind aprobarea rezultatului final al Apelului 1/2021 al Centrului de Proiecte al Municipiului Timișoara privind finanțarea nerambursabilă de la bugetul local al municipiului Timișoara a programelor, proiectelor și acțiunilor culturale

Având în vedere art. 12, punctul (2) din Regulamentul de organizare și funcționare al Centrului de Proiecte al Municipiului Timișoara - Anexa 1 la HCLMT nr. 84/16.03.2021, prin Decizia nr. 1/26.05.2021 a directorului Centrului de Proiecte al Municipiului Timișoara a fost aprobat Regulamentul de finanțare nerambursabilă de la bugetul local al municipiului Timișoara a programelor, proiectelor și acțiunilor culturale, prin apeluri deschise.

Având în vedere art. 12, punctul (4) din Regulamentul de organizare și funcționare al Centrului de Proiecte al Municipiului Timișoara - Anexa 1 la HCLMT nr. 84/16.03.2021, prin Decizia 10/30.06.2021 a directorului Centrului de proiecte al Municipiului Timișoara privind aprobarea Comisiilor de evaluare și selecție a proiectelor culturale finanțate din bugetul local pe anul 2021, precum și aprobarea Comisiilor de soluționare a contestațiilor pentru  Apelul 1 de finanțare nerambursabilă de la bugetul local al municipiului Timișoara a programelor, proiectelor și acțiunilor culturale;

Având în vedere Referatul de aprobare _____________________________ privind oportunitatea proiectului de hotărâre a Primarului Municipiului Timişoara și Proiectul de hotărâre privind aprobarea rezultatului final al Apelului 1/2021 al Centrului de Proiecte al Municipiului Timișoara prin care se propune finanțarea de la bugetul local al Municipiului Timișoara a programelor, proiectelor și acțiunilor culturale selectate conform raportului privind rezultatele finale, după soluționarea contestațiilor IES-FIN nr. 5/23.07.2021. 


Facem următoarele precizări:

Conform Raportului IES-FIN nr. 1/30.06.2021 privind rezultatele Etapei 1 - verificarea conformității administrative și a eligibilității ofertelor culturale înscrise în cadrul Apelului 1 de finanțare nerambursabilă de la bugetul local al municipiului Timișoara a programelor, proiectelor și acțiunilor culturale s-a constatat faptul că au fost înscrise un număr total de 99 de oferte culturale, dintre care:
· 22 acțiuni, 63 proiecte și 13 programe culturale;
· 41 de oferte înscrise în cadrul ariei tematice Arte vizuale, artă digitală și noile media;
· 24 de oferte înscrise în cadrul ariei tematice Educație în și prin cultură, intervenție culturală, rezidențe;
· 22 de oferte înscrise în cadrul ariei tematice Artele spectacolului;
· 6 oferte culturale înscrise în cadrul ariei tematice Promovarea culturii scrise;
· 6 oferte culturale înscrise în cadrul ariei tematice Patrimoniu cultural.
Toate cele 99 de oferte culturale înscrise în cadrul Apelului 1/2021 al Centrului de Proiecte al Municipiului Timișoara au fost declarate Admise în urma verificării conformității administrative de către secretariatul tehnic, constituit din reprezentanți ai Centrului - Claudia Loredana Drăghici, Ioan Viorel Dumitrașcu și Alexandra-Maria Rigler. Verificarea s-a făcut în baza Anexei 2: Formularul de verificare a eligibilității solicitantului și ofertei culturale la Regulamentul privind finanțarea nerambursabilă de la bugetul local al municipiului Timișoara a programelor, proiectelor și acțiunilor culturale, prin apeluri deschise (Anexa 1 la Decizia nr. 1/26.05.2021 a directorului Centrului de Proiecte al Municipiului Timișoara); pentru fiecare ofertă culturală înscrisă în cadrul apelului de finanțare a fost completat câte un formular de verificare, întocmit de către unul dintre cei 3 membri ai secretariatului tehnic.

Conform Raportului IES-FIN nr. 3/15.07.2021 privind rezultatele Etapei 2 - evaluarea și selecția ofertelor culturale înscrise în cadrul Apelului 1 de finanțare nerambursabilă de la bugetul local al municipiului Timișoara a programelor, proiectelor și acțiunilor culturale s-a constatat faptul că, din cele 99 de oferte culturale admise administrativ, conform ierarhiei stabilite de către comisiile de evaluare (a căror componență a fost stabilită prin Decizia nr. 10/30.06.2021 a directorului Centrului de Proiecte al Municipiului Timișoara, dintre candidaturile depuse în cadrul apelului pentru experți evaluatori independenți desfășurat în perioada 26.05-17.06.2021), 38 de oferte culturale au fost propuse spre finanțare.
Ierarhizarea și selecția ofertelor culturale s-a făcut în conformitate cu prevederile Regulamentului (Anexa 1 la Decizia nr. 1/26.05.2021 a directorului Centrului de Proiecte al Municipiului Timișoara) și Anunțului de lansare a apelului 1 (Anexa 1 la Decizia nr. 2/26.06.2021 a directorului Centrului de Proiecte al Municipiului Timișoara).
Pentru fiecare dintre cele 99 de oferte culturale admise administrativ, membrii comisiilor de evaluare și selecție au completat punctajele și justificarea acestora pe baza Anexei 3: Grila detaliată de evaluare a ofertelor culturale la Regulament.

Conform Raportului IES-FIN nr. 5/23.07.2021 privind rezultatele finale, după contestații, ale Apelului 1 de finanțare nerambursabilă de la bugetul local al municipiului Timișoara a programelor, proiectelor și acțiunilor culturale, s-a constatat faptul că:
· au fost depuse un număr de 27 de contestații, dintre care: 15 pe aria tematică Arte vizuale, artă digitală și noile media, 5 pe aria tematică Artele spectacolului, 5 pe aria tematică Educație în și prin cultură, intervenție culturală, rezidențe, 2 pe aria tematică Patrimoniu cultural și 1 pe aria tematică Promovarea culturii scrise;
· în urma reevaluării ofertelor culturale pentru ca s-a depus contestație de către comisiile de soluționare a contestațiilor, 3 noi oferte culturale au urcat în clasamentul ierahic al ofertelor culturale propuse spre finanțare, întrunind, pe arii tematice, punctaje mai mari decât ultimele oferte clasate în urma etapei 2 de evaluare și selecție; pentru aceste 3 noi oferte se propune accesarea fondului de contestații, constituit în acest scop;
· totodată, și clasamentul ierarhic al ofertelor culturale care nu au obținut finanțare s-a modificat în urma etapei de soluționare a contestațiilor.
Ca urmare a celor prezentate în  Raportul IES-FIN nr. 5/23.07.2021, un număr de 41 (patruzeci și unu) de oferte culturale sunt propuse spre finanțare, urmând să încheie contracte cu autoritatea finanțatoare - Centrul de Proiecte al Municipiului Timișoara, serviciu public de interes local, cu personalitate juridicã, ce funcționează sub autoritatea Consiliului Local al Municipiului Timișoara, care are drept scop punerea în aplicare a cadrului multisectorial de finanțare publică nerambursabilă, în concordanță cu strategiile și politicile publice locale.

Menționăm că bugetul disponibil pentru Apelul 1/2021 al Centrului de Proiecte al Municipiului Timișoara privind finanțarea nerambursabilă de la bugetul local al municipiului Timișoara a programelor, proiectelor și acțiunilor culturale se încadrează în prevederile bugetare aprobate în conformitate cu HCL 132/22.04.2021.
 
 
În concluzie, având în vedere prevederile legale expuse în prezentul raport, apreciez că proiectul de hotărâre privind aprobarea rezultatului final al Apelului 1/2021 al Centrului de Proiecte al Municipiului Timișoara privind finanțarea nerambursabilă de la bugetul local al municipiului Timișoara a programelor, proiectelor și acțiunilor culturale, îndeplinește condițiile pentru a fi supus aprobării plenului Consiliului Local.

